Source: http://www.europarl.europa.eu/doceo/document/A-8-2018-0394_MT.html
Timestamp: 2019-08-22 08:58:16+00:00
Document Index: 372661

Matched Legal Cases: ['qorti ', 'qorti ', 'qorti ', 'qorti ', 'qorti ', 'qorti ', 'qorti ']

835k 89k
dwar il-proposta għal regolament tal-Parlament Ewropew u tal-Kunsill dwar l-implimentazzjoni u l-funzjonament tal-isem tad-Dominju tal-Ogħla Livell .eu u li jħassar ir-Regolament (KE) Nru 733/2002 u r-Regolament tal-Kummissjoni (KE) Nru 874/2004
– wara li kkunsidra l-opinjoni tal-Kumitat tar-Reġjuni ta' ...,
(1a) L-evoluzzjoni rapida tas-suq tad-dominju tal-ogħla livell (TLD) u x-xenarju diġitali dinamiku jirrikjedu ambjent regolatorju flessibbli u validu għall-ġejjieni. L-iskop tat-TLD .eu huwa, permezz ta' ġestjoni tajba, li jgħin it-tisħiħ tal-identità tal-Unjoni u jippromwovi l-valuri tal-Unjoni, bħall-multilingwiżmu, ir-rispett tal-privatezza u tas-sigurtà tal-utenti r-rispett tad-drittijiet tal-bniedem, kif ukoll il-prijoritajiet online.
(2a) It-TLD .eu huwa t-tmien l-akbar Dominju tal-Ogħla Livell tal-kodiċi tal-pajjiż (ccTLD) fid-dinja u kellu aktar minn 3,8 miljun reġistrazzjoni fl-2017. It-TLD .eu jintuża mill-istituzzjonijiet, l-aġenziji u l-korpi tal-Unjoni, anke għall-proġetti u l-inizjattivi;
(4) It-TLD .eu jenħtieġ jipprovdi rabta identifikata b'mod ċar mal-Unjoni u mas-suq Ewropew. Dan jenħtieġ jippermetti li l-impriżi, l-organizzazzjonijiet u l-persuni fiżiċi fl-Unjoni jirreġistraw isem tad-dominju taħt it-TLD .eu. Jenħtieġ li ċ-ċittadini tal-Unjoni jkunu jistgħu jirreġistraw isem tad-dominju .eu, irrispettivament mill-post tar-residenza tagħhom.
(4) It-TLD .eu, bħala isem ta' dominju speċifiku għall-Unjoni b'denominazzjoni ċara u identifikabbli faċilment, jenħtieġ li jipprovdi rabta identifikata b'mod ċar mal-Unjoni, u mas-suq Ewropew, u identità online tal-Unjoni, u b'hekk joħloq identità b'saħħitha għas-suq uniku diġitali, soġġett għad-dritt u l-istandards tal-kummerċ tal-Unjoni. Jenħtieġ li jippermetti li l-impriżi u l-organizzazzjonijiet stabbiliti fl-Unjoni jew fiż-Żona Ekonomika Ewropea (ŻEE), u l-persuni fiżiċi li huma residenti ta' Stat Membru jew ta' membru ta' pajjiż terz taż-ŻEE jirreġistraw isem tad-dominju taħt it-TLD .eu. Jenħtieġ li ċ-ċittadini tal-Unjoni jkunu jistgħu jirreġistraw isem ta' TLD .eu, irrispettivament mill-post tar-residenza tagħhom. L-eżistenza ta' tali dominju hija parti importanti mill-identità Ewropea u l-utenti huma responsabbli biex jużawh kif xieraq.
(5) L-ismijiet tad-dominju fit-TLD .eu jenħtieġ jiġu allokati lill-partijiet eliġibbli skont id-disponibbiltà.
(5) L-ismijiet tad-dominju fit-TLD .eu jenħtieġ li jiġu allokati bi prezz raġonevoli lill-partijiet eliġibbli skont id-disponibbiltà.
(5a) Il-Kummissjoni jenħtieġ li tivvaluta r-rwol potenzjali tal-Uffiċċju tal-Proprjetà Intellettwali tal-Unjoni Ewropea (EUIPO) fir-reġistrazzjoni tal-ismijiet ta' dominji fit-TLD .eu sabiex l-applikanti tat-trademarks tal-Unjoni Ewropea (EUTMs) jew tad-disinni Komunitarji rreġistrati (RCD) jingħataw allokazzjoni tat-TLDs .eu applikabbli għat-trademarks jew id-disinn tagħhom, soġġett għad-disponibbiltà. Dik il-valutazzjoni jenħtieġ li tinkludi wkoll miżuri jew aġenziji oħra li jistgħu jiġu involuti fil-prevenzjoni ta' reġistrazzjonijiet spekulattivi u abbużivi ("cybersquatting") u jenħtieġ li tiffaċilita proċeduri amministrattivi sempliċi, b'mod partikolari għall-intrapriżi żgħar u medji (SMEs).
(9) Jenħtieġ li l-Kummissjoni taħtar Reġistru għat-TLD .eu permezz ta' proċedura tal-għażla miftuħa, trasparenti u mhux diskriminatorja. Jenħtieġ ukoll li l-Kummissjoni tagħmel kuntratt mar-Reġistru magħżul li jenħtieġ jinkludi politika dettaljata dwar il-prinċipji u l-proċeduri li japplikaw għar-Reġistru dwar l-organizzazzjoni, l-amministrazzjoni u l-immaniġġar tat-TLD .eu. Il-kuntratt jenħtieġ ikun limitat fiż-żmien u jista' jiġġedded.
(9) Il-Kummissjoni, abbażi ta' proċedura tal-għażla miftuħa, trasparenti u mhux diskriminatorja, u filwaqt li tqis il-kosteffiċjenza u s-sempliċità amministrattiva, jenħtieġ li taħtar Reġistru għat-TLD .eu. Sabiex jiġu stabbiliti l-kriterji għall-ħatra ta' reġistru u proċedura tal-għażla miftuħa, trasparenti u mhux diskriminatorja għal dik il-ħatra, is-setgħa li tadotta atti skont l-Artikolu 290 tat-Trattat dwar il-Funzjonament tal-Unjoni Ewropea jenħtieġ li tiġi ddelegta lill-Kummissjoni. Huwa ta' importanza partikolari li l-Kummissjoni twettaq konsultazzjonijiet xierqa matul il-ħidma preparatorja tagħha, anke fil-livell tal-esperti, u li dawk il-konsultazzjonijiet jitwettqu skont il-prinċipji stabbiliti fil-Ftehim Interistituzzjonali tat-13 ta' April 2016 dwar it-Tfassil Aħjar tal-Liġijiet1a. B'mod partikolari, biex tiġi żgurata parteċipazzjoni ugwali fit-tħejjija ta' atti delegati, il-Parlament Ewropew u l-Kunsill jirċievu d-dokumenti kollha fl-istess ħin li jirċevuhom l-esperti tal-Istati Membri, u l-esperti tagħhom ikollhom aċċess sistematiku għal-laqgħat tal-gruppi tal-esperti tal-Kummissjoni li jittrattaw it-tħejjija ta' atti delegati.
(9a) Il-Kummissjoni jenħtieġ li tagħmel kuntratt mar-Reġistru magħżul li jenħtieġ li jinkludi l-prinċipji u l-proċeduri dettaljati li japplikaw għar-Reġistru għall-organizzazzjoni, l-amministrazzjoni u l-ġestjoni tat-TLD .eu. Il-kuntratt jenħtieġ li jkun ta' terminu limitat u jista' jiġġedded.
(22) Il-Kummissjoni jenħtieġ twettaq evalwazzjoni dwar l-effettività u l-funzjonament tat-TLD .eu. L-evalwazzjoni jenħtieġ tagħrbel il-prattiki tax-xogħol tar-Reġistru maħtur u r-rilevanza tal-kompiti tiegħu.
(22) Il-Kummissjoni jenħtieġ li twettaq evalwazzjoni dwar l-effettività u l-funzjonament tat-TLD .eu. L-evalwazzjoni jenħtieġ li tgħarbel il-prattiki tax-xogħol tar-Reġistru maħtur u r-rilevanza tal-kompiti tiegħu. Il-Kummissjoni jenħtieġ ukoll li, kull tliet snin, tippreżenta rapport dwar il-funzjonament tal-isem tat-TLD .eu.
-1. Dan ir-regolament għandu l-għan li jappoġġa s-suq uniku diġitali, billi jibni identità Ewropea online u jħeġġeġ l-attivitajiet transfruntieri online, u bil-promozzjoni tal-kompetittività tal-isem tat-TLD .eu.
(a) "Reġistru" tfisser l-entità fdata bl-organizzazzjoni, l-amministrazzjoni u l-immaniġġar tat-TLD .eu, inkluż il-manutenzjoni tal-bażijiet tad-dejta korrispondenti u s-servizzi pubbliċi tat-talbiet assoċjati, ir-reġistrazzjoni tal-ismijiet tad-dominju, it-tħaddim tar-Reġistru tal-ismijiet tad-dominju, it-tħaddim tas-servers tal-ismijiet tat-TLD tar-Reġistru u t-tqassim ta' faljs taż-żona tat-TLD;
(a) "Reġistru" tfisser l-entità fdata bl-organizzazzjoni, l-amministrazzjoni u l-immaniġġar tat-TLD .eu, inkluż il-manutenzjoni tal-bażijiet tad-data korrispondenti u s-servizzi pubbliċi tat-talbiet assoċjati, ir-reġistrazzjoni tal-ismijiet tad-dominju, it-tħaddim tar-Reġistru tal-ismijiet tad-dominju, it-tħaddim tas-servers tal-ismijiet tat-TLD tar-Reġistru u t-tqassim ta' fajls taż-żona tat-TLD, meta jkun xieraq;
Restrizzjonijiet fuq id-disseminazzjoni ta' fajls taż-żona tat-TLD intużaw minn TLDs bħala miżura ta' sigurtà u din il-flessibbiltà jeħtieġ tiġi ppreservata billi ma jinħoloqx obbligu.
Artikolu 3 – paragrafu 1 – punt ii
(ii) persuna fiżika li ma tkunx ċittadin tal-Unjoni u li tkun residenti fi Stat Membru; jew
(ii) ċittadin ta' pajjiż terz li jkun residenti fi Stat Membru jew f'membru ta' pajjiż terz taż-ŻEE;
Artikolu 3 – paragrafu 1 – punt iii
(iii) impriża stabbilita fl-Unjoni; jew
(iii) impriża stabbilita fi Stat Membru jew f'membru ta' pajjiż terz taż-ŻEE;
Artikolu 3 – paragrafu 1 – punt iv
(iv) organizzazzjoni stabbilita fil-Unjoni mingħajr preġudizzju għall-applikazzjoni tal-liġi nazzjonali.
(iv) organizzazzjoni stabbilita fi Stat Membru jew f'membru ta' pajjiż terz taż-ŻEE mingħajr preġudizzju għall-applikazzjoni tal-liġi nazzjonali.
Artikolu 4 – paragrafu 3 – parti introduttorja
3. Ir-Reġistru jista' jħassar isem tad-dominju minn jeddu u mingħajr ma jgħaddi t-tilwima għal xi riżoluzzjoni estraġudizzjarja tal-kunflitti, għar-raġunijiet li ġejjin:
3. Ir-Reġistru jista' jħassar jew jissospendi isem tad-dominju minn jeddu u mingħajr ma jgħaddi t-tilwima għal xi riżoluzzjoni extraġudizzjarja tal-kunflitti, għar-raġunijiet li ġejjin:
4. Isem tad-dominju jista' jitħassar ukoll, u meta meħtieġ jingħadda sussegwentement lil parti oħra, soġġett għal proċedura xierqa ta' Soluzzjoni Alternattiva għat-Tilwim (ADR) jew proċedura ġudizzjarja, meta dak l-isem ikun identiku jew simili b'tali mod li joħloq konfużjoni għal isem li fir-rigward tiegħu hemm stabbilit dritt mil-liġi nazzjonali jew tal-Unjoni, u meta dan:
4. Isem tad-dominju jista' jitħassar ukoll, u meta meħtieġ jingħadda sussegwentement lil parti oħra, soġġett għal proċedura xierqa ta' Soluzzjoni Alternattiva għat-Tilwim (ADR) jew proċedura ġudizzjarja, meta dak l-isem ikun identiku jew simili b'tali mod li joħloq konfużjoni għal isem li fir-rigward tiegħu hemm stabbilit dritt mil-liġi nazzjonali jew tal-Unjoni. Isem ta' dominju jista' jitħassar meta dan:
Artikolu 4 – paragrafu 4 – subparagrafu 1a (ġdid)
Ir-Reġistru, wara li jikkonsulta lill-Kummissjoni u l-Grupp Konsultattiv Multiparteċipattiv skont il-punt (ca) tal-Artikolu 14(3), għandu jadotta politiki trasparenti u prevedibbli sabiex jiżgura l-identifikazzjoni f'waqtha ta' kwalunkwe reġistrazzjoni msemmija fil-punti (a) jew (b) tal-ewwel subparagrafu ta' dan il-paragrafu. Għal dak il-għan, ir-Reġistru, meta jkun meħtieġ, għandu jikkoopera mal-aġenziji tal-infurzar tal-liġi u mal-Iskwadri nazzjonali ta' Rispons f'Emerġenza relatata mal-Kompjuters (CERTs).
5. Meta isem tad-dominju jitqies minn qorti ta' Stat Membru li jkun malafamanti, razzist jew kuntrarju għall-politika pubblika, dan għandu jiġi mblokkat mir-Reġistru malli dan jiġi notifikat bid-deċiżjoni tal-qorti u għandu jitħassar malli tiġi notifikata d-deċiżjoni finali tal-qorti. Ir-Reġistru għandu jimblokka minn reġistrazzjoni futura dawk l-ismijiet li jkunu soġġetti għal dik l-ordni tal-qorti sakemm dik l-ordni tibqa' valida.
5. Meta isem tad-dominju jitqies minn qorti ta' Stat Membru, u skont il-liġi tal-Unjoni jew il-liġi nazzjonali, li jkun malafamanti, razzist jew kuntrarju għall-politika pubblika jew għas-sigurtà pubblika, dan għandu jiġi mblokkat mir-Reġistru malli dan jiġi notifikat bid-deċiżjoni tal-qorti. Ir-Reġistru, malli tiġi notifikata tali deċiżjoni tal-qorti, għandu jħassar l-isem tad-dominju.
B'deroga mill-ewwel paragrafu, l-isem tad-dominju m'għandux jiġi mblokkat mir-Reġistru jekk id-deċiżjoni tal-qorti tkun rilevanti għall-fini ta' att ta' implimentazzjoni jew ta' deċiżjoni tal-Kunsill adottata skont l-Artikolu 5 tar-Regolament .../... [dwar il-protezzjoni tal-baġit tal-Unjoni f'każ ta' nuqqasijiet ġeneralizzati fir-rigward tal-istat tad-dritt fl-Istati Membri 2018/0136 (COD)]. Dak l-isem tad-dominju għandu jitħassar mir-Reġistru malli tiġi notifikata d-deċiżjoni finali tal-qorti.
Ir-Reġistru għandu jimblokka minn reġistrazzjoni futura dawk l-ismijiet ta' dominju li jkunu soġġetti għal dik l-ordni tal-qorti sakemm dik l-ordni tibqa' valida.
5a. L-ismijiet tad-dominju rreġistrati taħt it-TLD .eu għandhom ikunu trasferibbli biss lil partijiet li jkunu eliġibbli għar-reġistrazzjoni ta' ismijiet tat-TLD .eu.
1. Ir-reġistrazzjoni tal-ismijiet tad-dominju għandha ssir bil-karattri alfabetiċi kollha tal-lingwi uffiċjali tal-Unjoni b'konformità mal-istandards internazzjonali disponibbli kif jippermettu l-protokolli rilevanti tal-Ismijiet tad-Dominju Internazzjonalizzati (IDNs).
1. Ir-reġistrazzjoni tal-ismijiet tad-dominju għandha ssir bil-karattri kollha tal-lingwi uffiċjali tal-Unjoni b'konformità mal-istandards internazzjonali disponibbli kif jippermettu l-protokolli rilevanti tal-Ismijiet tad-Dominju Internazzjonalizzati (IDNs).
(b) jistgħu jiġu rreġistrati jew riżervati biss taħt dominju tat-tieni livell mill-Istati Membri. Dawn l-ismijiet tad-dominju għandhom ikunu limitati għal termini ġeografiċi u/jew ġeopolitiċi rikonoxxuti b'mod wiesa' li jaffettwaw l-organizzazzjoni politika jew territorjali tal-Istati Membri.
(b) jistgħu jiġu rreġistrati jew riżervati biss f'dominju tat-tieni livell mill-Istati Membri. Dawn l-ismijiet tad-dominju għandhom ikunu limitati għal termini ġeografiċi u/jew ġeopolitiċi rikonoxxuti b'mod wiesa' li jaffettwaw l-organizzazzjoni politika jew territorjali tal-Istati Membri.
1. Il-Kummissjoni għandha tistabbilixxi l-kriterji u l-proċedura għall-ħatra tar-Reġistru permezz ta' atti ta' implimentazzjoni. Dawk l-atti ta' implimentazzjoni għandhom jiġu adottati skont il-proċedura ta' eżami msemmija fl-Artikolu 17(2).
1. Il-Kummissjoni għandha tadotta atti delegati b'konformità mal-Artikolu 17a biex tissupplementa dan ir-Regolament billi tistabbilixxi l-kriterji u l-proċedura għall-ħatra tar-Reġistru, u l-kriterji li jistabbilixxu rekwiżiti minimi għal ċirkostanzi għajr dawk imsemmija fl-Artikolu 4, li fihom r-Reġistru għandu jimblokka, jissospendi jew iħassar isem ta' dominju, sabiex jissalvagwardja l-valuri tal-Unjoni, bħall-multilingwiżmu, ir-rispett tal-privatezza u s-sigurtà tal-utenti, u r-rispett tad-drittijiet tal-bniedem.
3. Il-Kummissjoni għandha tagħmel kuntratt mar-Reġistru maħtur. Il-kuntratt għandu jispeċifika r-regoli, il-politiki u l-proċeduri għall-forniment ta' servizzi mir-Reġistru u l-kundizzjonijiet li skonthom il-Kummissjoni għandha tagħmel superviżjoni tal-organizzazzjoni, tal-amministrazzjoni u tal-immaniġġar tat-TLD .eu mir-Reġistru. Il-kuntratt għandu jkun limitat fiż-żmien u jista' jiġġedded u għandu jinkludi l-prinċipji u l-proċeduri dwar l-funzjonament tat-TLD .eu stabbiliti skont l-Artikolu 11.
3. Il-Kummissjoni għandha tagħmel kuntratt mar-Reġistru maħtur. Il-kuntratt għandu jispeċifika r-regoli, il-politiki u l-proċeduri għall-forniment ta' servizzi mir-Reġistru u l-kundizzjonijiet li skonthom il-Kummissjoni għandha tagħmel superviżjoni tal-organizzazzjoni, tal-amministrazzjoni u tal-immaniġġar tat-TLD .eu mir-Reġistru. Il-kuntratt għandu jkun limitat fiż-żmien u jista' jiġġedded u għandu jinkludi l-prinċipji u l-proċeduri dwar il-funzjonament tat-TLD .eu stabbiliti skont l-Artikoli 10 u 11 ta' dan ir-Regolament.
Artikolu 10 – paragrafu 1 – punt -a (ġdid)
(-a) jippromwovi t-TLD .eu fl-Unjoni u f'pajjiżi terzi sabiex jiżgura l-kompetittività tiegħu;
Artikolu 10 – paragrafu 1 – punt a
(a) josserva r-regoli, il-politiki u l-proċeduri stabbiliti f'dan ir-Regolament u l-kuntratti msemmija fl-Artikolu 8(3);
(a) josserva r-regoli, il-politiki u l-proċeduri stabbiliti f'dan ir-Regolament u l-kuntratt imsemmi fl-Artikolu 8(3), u b'mod partikolari l-liġi tal-Unjoni dwar il-protezzjoni tad-data;
(b) jorganizza, jamministra u jimmaniġġa t-TLD .eu fl-interess ġenerali u abbażi tal-prinċipji tal-kwalità, l-effiċjenza, l-affidabbiltà, it-trasparenza, l-aċċessibbiltà u n-nondiskriminazzjoni u billi jiżgura kundizzjonijiet ġusti tal-kompetizzjoni;
(b) jorganizza, jamministra u jimmaniġġa t-TLD .eu fl-interess pubbliku ġenerali;
Artikolu 10 – paragrafu 1 – punt ba (ġdid)
(ba) fl-aspetti kollha tal-amministrazzjoni u l-ġestjoni tat-TLD .eu, jiżgura t-trasparenza, l-aċċessibbiltà, il-prevedibbiltà, l-affidabbiltà, l-aċċessibbiltà, l-effiċjenza, in-nondiskriminazzjoni, kundizzjonijiet ġusti tal-kompetizzjoni u l-applikazzjoni ta' miżuri ekwi ta' protezzjoni tal-konsumatur għal isem ta' TLD .eu;
Artikolu 10 – paragrafu 1 – punt i
(i) jippromwovi l-għanijiet tal-Unjoni fil-qasam tal-governanza tal-Internet;
(i) jippromwovi l-għanijiet tal-Unjoni fil-qasam tal-governanza tal-Internet inter alia bil-parteċipazzjoni f'fora internazzjonali;
Artikolu 10 – paragrafu 1 – punt k
(k) iwettaq awditjar minn korp indipendenti, u jġarrab l-ispejjeż tiegħu hu stess, mill-inqas kull sentejn biex jiċċertifika l-konformità ma' dan ir-Regolament u jibgħat l-eżitu lill-Kummissjoni;
Il-kuntratt konkluż bejn il-Kummissjoni u r-Reġistru maħtur skont l-Artikolu 8(3) għandu jinkludi l-prinċipji u l-proċeduri dwar il-funzjonament tat-TLD .eu, b'konformità ma' dan ir-Regolament, inkluż dawn li ġejjin:
1. Il-kuntratt konkluż bejn il-Kummissjoni u r-Reġistru maħtur skont l-Artikolu 8(3) għandu jinkludi l-prinċipji u l-proċeduri dwar il-funzjonament tat-TLD .eu, b'konformità ma' dan ir-Regolament, inkluż dawn li ġejjin:
(b) ir-rekwiżiti u l-proċeduri għat-talbiet tar-reġistrazzjoni, politika dwar il-verifika tar-reġistranti tad-dejta u r-reġistrazzjoni spekulattiva tal-ismijiet tad-dominju;
(b) ir-rekwiżiti u l-proċeduri għat-talbiet tar-reġistrazzjoni, is-sistemi għall-verifika li l-kriterji għar-reġistrazzjoni jiġu ssodisfati, inkluża l-verifika tal-identità tar-reġistranti, tad-data u r-reġistrazzjoni spekulattiva tal-ismijiet tad-dominju;
(f) miżuri bil-għan li l-awtoritajiet kompetenti jkun jista' jkollhom aċċess għad-dejta fir-Reġistru għal skopijiet ta' prevenzjoni, kxif, investigazzjoni u prosekuzzjoni tal-atti kriminali, kif previst bil-liġi tal-Unjoni jew nazzjonali;
(f) miżuri bil-għan li l-awtoritajiet kompetenti jkun jista' jkollhom aċċess għad-data fir-Reġistru għal skopijiet ta' prevenzjoni, kxif, investigazzjoni u prosekuzzjoni tal-atti kriminali, kif previst bil-liġi tal-Unjoni jew nazzjonali soġġett għall-kontrokontrolli xierqa;
1a. Madankollu, miżuri kif imsemmija fil-punt (f) tal-paragrafu 1, previsti mil-liġi nazzjonali, m'għandhomx jiġu applikati jekk ikunu rilevanti għall-fini ta' att ta' implimentazzjoni jew ta' deċiżjoni tal-Kunsill adottata skont l-Artikolu 5 tar-Regolament .../... [dwar il-protezzjoni tal-baġit tal-Unjoni f'każ ta' nuqqasijiet ġeneralizzati fir-rigward tal-istat tad-dritt fl-Istati Membri 2018/0136 (COD)]. Dik il-miżura tista' tintuża abbażi ta' deċiżjoni finali tal-qorti jew ta' azzjoni amministrattiva finali oħra.
1. Ir-Reġistru għandu jistabbilixxi u jimmaniġġa l-faċilità tal-bażi tad-dejta WHOIS bl-iskop li tingħata informazzjoni preċiża u aġġornata dwar ir-reġistrazzjoni tal-ismijiet tad-dominju taħt it-TLD .eu.
1. Ir-Reġistru għandu jistabbilixxi u jimmaniġġa b'diliġenza dovuta l-faċilità tal-bażi tad-data WHOIS bl-iskop li tingħata informazzjoni preċiża u aġġornata dwar ir-reġistrazzjoni tal-ismijiet tad-dominju taħt it-TLD .eu.
2. Il-bażi tad-dejta WHOIS għandu jkun fiha informazzjoni rilevanti, li ma tkunx eċċessiva b'rabta mal-iskop tal-bażi tad-dejta, dwar il-punti ta' kuntatt li jamministraw l-ismijiet tad-dominju taħt it-TLD .eu u d-detenturi tal-ismijiet tad-dominju. Meta d-detentur ta' isem tad-dominju jkun persuna fiżika, l-informazzjoni li trid issir disponibbli pubblikament għandha tkun soġġetta għall-kunsens tad-detentur tal-isem tad-dominju fis-sens tar-Regolament 2016/679.
2. Il-bażi tad-data WHOIS għandu jkun fiha informazzjoni rilevanti, b'konformità mar-Regolament (UE) 2016/679. B'mod partikolari, l-informazzjoni miġbura m'għandhiex tkun eċċessiva b'rabta mal-iskop tal-bażi tad-data, dwar il-punti ta' kuntatt li jamministraw l-ismijiet tad-dominju taħt it-TLD .eu u d-detenturi tal-ismijiet tad-dominju. Meta d-detentur ta' isem tad-dominju jkun persuna fiżika, l-informazzjoni li trid issir disponibbli pubblikament għandha tkun soġġetta għall-kunsens tad-detentur tal-isem tad-dominju fis-sens tar-Regolament 2016/679.
4. Il-Kummissjoni tista' tikkonsulta, kif xieraq, mal-partijiet konċernati u titlob pariri esperti dwar ir-riżultati tal-attivitajiet superviżorji previsti f'dan l-Artikolu u dwar modi biex jitjiebu l-organizzazzjoni, l-amministrazzjoni u l-immaniġġar tat-TLD .eu.
4. Il-Kummissjoni tista' tikkonsulta, kif xieraq, lill-Grupp Konsultattiv Multiparteċipattiv .eu u lil partijiet ikkonċernati oħra u titlob pariri esperti dwar ir-riżultati tal-attivitajiet superviżorji previsti f'dan l-Artikolu u dwar modi biex jitjiebu l-organizzazzjoni, l-amministrazzjoni u l-immaniġġar tat-TLD .eu.
1. Il-Kunsill Multiparteċipattiv ta' .eu għandu jiġi stabbilit biex jagħti pariri lill-Kummissjoni dwar l-implimentazzjoni ta' dan ir-Regolament.
1. Grupp Konsultattiv Multiparteċipattiv .eu għandu jiġi stabbilit biex jagħti pariri lill-Kummissjoni dwar l-implimentazzjoni ta' dan ir-Regolament. Il-Kummissjoni għandha tqis kwalunkwe parir u rakkomandazzjoni pprovduti mill-Grupp Konsultattiv Multiparteċipattiv .eu fl-implimentazzjoni tal-aspetti kollha ta' dan ir-Regolament.
2. Il-Kunsill Multiparteċipattiv ta' .eu għandu jkun kompost minn rappreżentanti mis-settur privat, mill-komunità teknika, mill-Istati Membri u minn organizzazzjonijiet internazzjonali, is-soċjetà ċivili u l-akkademja u maħtura mill-Kummissjoni bi proċedura miftuħa u trasparenti.
2. Il-Grupp Konsultattiv Multiparteċipattiv .eu għandu jkun kompost minn rappreżentanti mis-settur privat, mill-komunità teknika, mill-Istati Membri u minn organizzazzjonijiet internazzjonali, is-soċjetà ċivili u l-akkademja u maħtura mill-Kummissjoni bi proċedura miftuħa u trasparenti, filwaqt li jitqies bis-sħiħ il-prinċipju tal-ugwaljanza bejn is-sessi.
3. Il-Kunsill Multiparteċipattiv ta' .eu għandu jkollu dawn il-kompiti li ġejjin:
3. Il-Grupp Konsultattiv Multiparteċipattiv .eu għandu jkollu dawn il-kompiti li ġejjin:
Artikolu 14 – paragrafu 3 – punt b
(b) jagħti opinjonijiet dwar kwistjonijiet ta' immaniġġar, organizzazzjoni u amministrazzjoni tat-TLD .eu;
(b) jagħti opinjonijiet dwar kwistjonijiet ta' mmaniġġar, organizzazzjoni u amministrazzjoni tat-TLD .eu, inklużi kwistjonijiet relatati maċ-ċibersigurtà u l-protezzjoni tad-data;
Artikolu 14 – paragrafu 3 – punt c
(c) jagħti pariri lill-Kummissjoni dwar kwistjonijiet ta' monitoraġġ u superviżjoni tar-Reġistru;
(c) jagħti pariri lill-Kummissjoni dwar kwistjonijiet ta' monitoraġġ u superviżjoni tar-Reġistru, b'mod partikolari fir-rigward tal-awditjar imsemmi fil-punt (k) tal-Artikolu 10;
Artikolu 14 – paragrafu 3 – punt ca (ġdid)
(ca) jagħti pariri lill-Kummissjoni dwar l-aħjar prattiki fir-rigward ta' politiki u miżuri li jippermettu lill-Kummissjoni tidentifika u, meta jkun meħtieġ, tieħu azzjonijiet xierqa kontra ismijiet ta' dominji rreġistrati mid-detenturi tagħhom mingħajr drittijiet jew interess leġittimu fl-isem, ismijiet ta' dominji użati b'intenzjoni ħażina, inkluż dwar il-kooperazzjoni mal-aġenziji tal-infurzar tal-liġi u s-CERTs.
1. Sa mhux aktar tard minn ħames snin wara d-data tal-applikazzjoni ta' dan ir-Regolament, u mbagħad kull tliet snin, il-Kummissjoni għandha tivvaluta l-implimentazzjoni, l-effettività u l-funzjonament tat-TLD .eu.
1. Sa mhux aktar tard minn tliet snin wara d-data tal-applikazzjoni ta' dan ir-Regolament, u mbagħad kull tliet snin, il-Kummissjoni għandha tivvaluta l-implimentazzjoni, l-effettività u l-funzjonament tat-TLD .eu, abbażi, b'mod partikolari, tal-informazzjoni ppreżentata mir-Reġistru skont il-punt (k) tal-Artikolu 10.
1a. Il-Kummissjoni, sa ... [daħħal id-data tliet snin wara d-data ta' applikazzjoni ta' dan ir-Regolament], għandha tivvaluta r-rwol ta' dan ir-Regolament fil-prevenzjoni tas-cybersquatting u fil-provvista ta' proċeduri amministrattivi sempliċi, b'mod partikolari għall-SMEs. Għandha tivvaluta wkoll ir-rwol potenzjali tal-EUIPO u ta' aġenziji oħra tal-Unjoni fir-reġistrazzjoni ta' ismijiet tat-TLD .eu u, jekk ikun xieraq, tieħu azzjoni xierqa bħas-suġġeriment ta' miżuri leġiżlattivi xierqa.
2. Il-Kummissjoni għandha tressaq rapport lill-Parlament Ewropew u lill-Kunsill dwar is-sejbiet tal-valutazzjoni msemmija fil-paragrafu 1.
2. Il-Kummissjoni għandha tressaq rapport lill-Parlament Ewropew u lill-Kunsill dwar is-sejbiet tal-valutazzjoni msemmija fil-paragrafi 1 u 1a, akkumpanjat, jekk ikun meħtieġ, bi proposti leġiżlattivi xierqa.
1. Is-setgħa ta' adozzjoni ta' att delegat imsemmija fl-Artikolu 8(1) hija mogħtija lill-Kummissjoni suġġett għall-kondizzjonijiet stabbiliti f'dan l-Artikolu.
2. Is-setgħa ta' adozzjoni ta' atti delegati msemmija fl-Artikolu 8(1) għandha tingħata lill-Kummissjoni għal perjodu ta' ħames snin minn ... [id-data tad-dħul fis-seħħ ta' dan ir-Regolament]. Il-Kummissjoni għandha tfassal rapport fir-rigward tad-delega ta' setgħa mhux iktar tard minn disa' xhur qabel it-tmiem tal-perjodu ta' ħames snin. Id-delega ta' setgħa għandha tiġi estiża awtomatikament għal perjodi ta' żmien identiċi, ħlief jekk il-Parlament Ewropew jew il-Kunsill joġġezzjona għal tali estensjoni mhux iktar tard minn tliet xhur qabel it-tmiem ta' kull perjodu.
3. Id-delega ta' setgħa msemmija fl-Artikolu 8(1) tista' tiġi revokata fi kwalunkwe mument mill-Parlament Ewropew jew mill-Kunsill. Deċiżjoni li tirrevoka għandha ttemm id-delega ta' setgħa speċifikata f'dik id-deċiżjoni. Għandha ssir effettiva fil-jum wara l-pubblikazzjoni tad-deċiżjoni f'Il-Ġurnal Uffiċjali tal-Unjoni Ewropea jew f'data aktar tard speċifikata fih. M'għandhiex taffettwa l-validità ta' kwalunkwe att delegat li jkun diġà fis-seħħ.
6. Att delegat adottat skont l-Artikolu 8(1) għandu jidħol fis-seħħ biss jekk ma tiġix espressa oġġezzjoni mill-Parlament Ewropew jew mill-Kunsill fi żmien xahrejn min-notifika ta' dak l-att lill-Parlament Ewropew u lill-Kunsill jew jekk, qabel ma jiskadi dak il-perjodu, il-Parlament Ewropew u l-Kunsill ikunu t-tnejn infurmaw lill-Kummissjoni li mhumiex sejrin joġġezzjonaw. Dak il-perjodu għandu jiġi estiż b'xahrejn fuq inizjattiva tal-Parlament Ewropew jew tal-Kunsill.
Il-proposta l-ġdida dwar id-Dominju tal-Ogħla Livell .eu (TLD .eu) ippubblikata mill-Kummissjoni fl-24 ta' April 2018 għandha l-għan li tħassar il-leġiżlazzjoni eżistenti. Għalkemm it-TLD .eu għadu jiffunzjona sew, il-qafas legali li jirregolah irid jiġi adattat għal ambjent u suq online li qed jevolvu.
Bi qbil mal-objettivi tal-Istrateġija dwar is-Suq Uniku Diġitali, l-inizjattiva preżenti għandha l-għan li tiżgura li TLD li jkun ħadem relattivament tajjeb ikompli jaħdem bl-istess mod fil-futur sabiex ikun żgurat li l-benefiċċji marbuta miegħu jkunu jistgħu jilħqu kemm jista' jkun ċittadini tal-Unjoni fil-futur qrib.
Ir-Rapporteur jilqa' l-proposta u jikkondividi l-għan li jinżamm il-pass mal-evoluzzjoni rapida tas-suq tat-TLD u x-xenarju diġitali dinamiku li jirrikjedu ambjent regolatorju flessibbli u validu għall-ġejjieni.
L-eżistenza ta' isem speċifiku tad-dominju għall-UE hija importanti ħafna għall-identità online tal-UE. Ir-Rapporteur jemmen li l-possibbiltà ta' aċċess għal TLD .eu hija opportunità għall-istituzzjonijiet, il-kumpaniji jew iċ-ċittadini. B'dan il-mod, huma jiġu identifikati faċilment bħala parti mill-komunità tal-UE li tikkondividi l-istess ġabra ta' regoli u valuri.
Il-proposta tistabbilixxi l-prinċipji ġenerali tar-reġistrazzjoni ta' isem ta' Dominju tal-Ogħla Livell .eu. Tiddeskrivi l-kriterji tal-eliġibbiltà, il-kundizzjonijiet ġenerali tar-reġistrazzjoni u tat-tħassir tal-ismijiet tad-dominji, il-lingwi, il-liġi u l-ġurisdizzjoni applikabbli, il-proċeduri għar-riżervazzjoni tal-ismijiet tad-dominji mir-Reġistru, il-Kummissjoni u l-Istati Membri, u l-proċeduri tal-akkreditazzjoni għar-Reġistraturi.
Ir-Reġistru: id-dispożizzjonijiet jinkludu l-ħatra tiegħu mill-Kummissjoni u l-karatteristiċi u l-obbligi ewlenin tiegħu. Il-proposta tistabbilixxi wkoll lista ta' prinċipji u proċeduri dwar il-funzjonament tat-TLD .eu li jridu jiġu inklużi fil-kuntratt mar-Reġistru, fosthom dawn li ġejjin.
Filwaqt li jappoġġa l-prinċipji ġenerali, ir-Rapporteur irid jissottolinja l-promozzjoni tal-valuri tal-UE bħall-multilingwiżmu, ir-rispett tal-privatezza u tas-sigurtà tal-utenti, il-protezzjoni tal-konsumatur u d-drittijiet tal-bniedem. Speċjalment fir-rigward tal-kwistjoni tas-salvagwardja tal-istat tad-dritt, ir-Rapporteur jissuġġerixxi salvagwardji addizzjonali.
Ir-Rapporteur jixtieq ukoll li l-Parlament Ewropew ikollu kontroll aħjar fuq l-istabbiliment tal-kriterji u tal-proċedura għall-ħatra tar-Reġistru bl-użu ta' atti delegati.
Il-lista li ġejja hija magħmula fuq bażi purament volontarja taħt ir-responsabbiltà esklussiva tar-rapporteur. Ir-rapporteur irċieva kontribut mingħand dawn l-entitajiet jew persuni li ġejjin fit-tħejjija tar-rapport, sal-adozzjoni tiegħu fil-kumitat: